13. ΒΑΣΙΛΙΚΟΝ ΔΙΑΤΑΓΜΑ της 28 Ιουν./12 Ιουλ. 1955 (ΦΕΚ Α΄  181) Περί καταργήσεως του 29ου Αρχηγείου Αντιαεροπορικής Αμύνης και μεταβιβάσεως των αρμοδιοτήτων αυτού εις το 28ον Α.Τ.Α. Έχοντες υπ' όψιν: α)Το άρθρ. 1 παρ. 5 του Ν.Δ. 117/1946 "περί οργανισμού της Β. Αεροπορίας". β)Την κατ' άρθρ. 7 του Α.Ν. 2387/53 "περί Υπουργείου Εθνικής Αμύνης κλπ. "εκδοθείσαν υπ' αριθ. Ε.Π. 31318/54 απόφασιν του Υπουργού Εθνικής Αμύνης "περί αναθέσεως αρμοδιοτήτων εις Υφυπουργόν Εθνικής Αμύνης". γ)Την κατ' άρθρ. 15 παρ. 3β΄ του αυτού Ν.Δ. υπ' αριθ. 88/1955 απόφασιν του Ανωτάτου Συμβουλίου Αεροπορίας. δ)Γνωμοδότησιν του Συμβουλίου της Επικρατείας, διατυπουμένην εν τοις υπ' αριθ. 361/1955 πρακτικοίς αυτού. Προτάσει του Ημετέρου επί της Εθνικής Αμύνης Υφυπουργού, αποφασίζομεν και διατάσσομεν: Άρθρ.1.-1.Το δια της υπ' αριθ. 19256/7.11.52 αποφάσεως του Υπουργού Εθνικής Αμύνης οργανωθέν και δυνάμει του από 13.2.53 Β.Δ/τος "περί διαχωρισμού της Αεραμύνης της Χώρας εις δύο κλάδους κλπ.", διαχωρισθέν εις ενεργόν και παθητικήν αεράμυναν, 29ον Αρχηγείον Αντιαεροπορικής Αμύνης, καταργείται από της δημοσιεύσεως του παρόντος. 2.Αι αρμοδιότητες του καταργουμένου, ως άνω, Αρχηγείου περιέρχονται εις το 28ον Αρχηγείον Τακτικής Αεροπορίας (28ον Α.Τ.Α.). Άρθρ.2.-1.Η αποστολή, αι αρμοδιότητες και συνθέσεις προσωπικού, ως και πάσα λεπτομέρεια αφορώσα εις την οργάνωσιν και λειτουργίαν του 28ου Α.Τ.Α. θέλουσι ρυθμισθή, συμφώνως τω άρθρ. 25 παρ. 1α΄ του Ν.Δ. 2387/1953, δι' αποφάσεων και διαταγών του επί της Εθνικής Αμύνης Υπουργού. 2.Αι παρ. 2 και 3 του άρθρου μόνου του από 304/7.5.52 "περί συγκροτήσεως Αρχηγείου Τακτικής Αεροπορίας" καταργούνται. 3.Η κατά το άρθρ. 25 παρ. 1α΄ του Ν.Δ. 2387/1953 εκδοθείσα υπ' αριθ. Φ.ΓΕΑ/Υ.2051/38/ Οργ/2299/ 4.6.55 σχετική απόφασις του Υπουργού Εθνικής Αμύνης "περί καταργήσεως του 29 Α.Α/Α και μεταβιβάσεως των αρμοδιοτήτων αυτού εις το 28ον Α.Τ.Α." κυρούται. Εις τον αυτόν επί της Εθνικής Αμύνης Υφυπουργόν ανατίθεται η δημοσίευσις και εκτέλεσις του παρόντος Δ/τος. (Αντί των σελ. 977-994)  Σελ. 977(α) Τεύχος 561 - Σελ. 93 Παθητική Αεράμυνα 36.Λ.α.7-13 36.Λ.α.13 Παθητική Αεράμυνα 